
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 964 

9 Σεπτεμβρίου 1998 


ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Διαφύλαξη δείγματος φορολογικών ταμειακών μηχα¬ 
νών (φ.τ.μ.) από τους κατασκευαστές - εισαγωγείς... 1 
Τροποποίηση της 228760/20-1185 κοινής υπουργικής 
απόφασης περί «μέτρων για τη μεταφορά και την ε¬ 
μπορία αλιευμάτων των αλιευτικών 

συνεταιρισμών». 2 

Κή ρ υ ξη υποχρεωτικής της από 17-6-98 ΣΣΕ για τους ό¬ 
ρους αμοιβής και εργασίας των Αισθητικών - 
Πτυχιούχων και Εμπειρικών που απασχολούνται με 


σύμβαση εξηρτημένης εργασίας στον ιδιωτικό το¬ 
μέα όλης της χώ ρας . 3 

Κήρυξη υποχρεωτικής της από 24 Ιουνίου 1998 ΣΣΕ 
για τους όρους αμοιβής και εργασίας των εργαζο¬ 
μένων στις Ιδιωτικές Κλινικές, Οίκους Ευγηρίας, 

Ιατρικά Εργαστήρια κ.λπ. όλης της χώρας. 4 

Κήρυξη υποχρεωτικής της από 2-6-98 ΣΣΕ για τους 
Εκπαιδευτικούς των Ιδιωτικών Σχολικών Μονάδων 

Τεχνικής Επαγγελματικής Εκπαίδευσης.. 5 

Χαρακτηρισμός ως ιστορικού διατηρητέου μνημείου 
του κτιρίου ιδιοκτησίας Ηλία Ανδρεοσόπουλου 

στην Κοινότητα Ν. Ερινεού Ν. Αχάίας. 6 

Χαρακτηρισμός ως ιστορικών διατηρητέων μνημείων 
και έργων τέχνης τριών (3) κρηνών που βρίσκονται 

στο χωριό Πεύκος Βιάννου στο Ν. Ηρακλείου. 7 

Χορήγηση άδειας ίδρυσης και λειτουργίας Ωδείου 

στον Μενέλαο Συκάκη. 8 

Υπαγωγή προσωπικού Κοιν. Θεριακησίου Ν. 
Ιωαννίνων στις διατάξεις του Α' μέρους του Ν. 

1188/81. 9 

Έγκριση Οργανισμού Εσωτερικής Υπηρεσίας του 
Δημοτικού Πολιτιστικού Οργανισμού Περάματος 
(ΔΗΠΟΠ). 10 


ΥΠΟΥΡΠΚΕΣ Α ΠΟΦΑΣΕΙΣ ΚΑΙ ΕΓΚΡΙΣΕΙΣ 

Αριθ. 1095343/291/0015 ΠΟΛ 1223 (1) 

Διαφύλαξη δείγματος φορολογικών ταμειακών μηχανών 
(φ.τ.μ.) από τους κατασκευαστές - εισαγωγείς. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 2 παρ. 3 του Ν. 1809/88, ό¬ 
πως συμπληρώθηκαν με το άρθρο 16 παράγρ. 1 του Ν. 
2579/1988, (ΦΕΚ 31Α') «Φορολογικές διαρυθμίσεις και 
άλλες διατάξεις». 

2. Την Α.Υ.Ο. 1016031/103/0015Β75.2.98 (ΦΕΚ 120Β') 
«τεχνικές προδιαγραφές των φορολογικών ταμειακών 
μηχανών & συστημάτων». 

3. Την με αριθ. 1107147/1239/0006Α74.10.96 (ΦΕΚ 
922Β) κοινή απόφαση του Πρωθυπουργού και του 
Υπουργού Οικονομικών, για ανάθεση αρμοδιοτήτων 
Υπουργού Οικονομικών στους Υφυπουργούς 
Οικονομικών. 

4. Την ανάγκη υλοποίησης του μέτρου περί ανάθεσης 
της ευθύνης διαφύλαξης των δειγμάτων των εκάστοτε ε- 
γκρινομένων τύπων (μοντέλων) φ.τ.μ. και συστημάτων 
στους ίδιους τους κατασκευαστές - εισαγωγείς, με πα¬ 
ράλληλη διασφάλιση των συμφερόντων του δημοσίου και 
καθορισμού των λεπτομερειών της σχετικής διαδικασίας. 

5. Ότι από την απόφαση αυτή δεν προκαλείται δαπάνη 
σε βάρος του προϋπολογισμού, αποφασίζουμε: 

Ορίζουμε τη διαδικασία και τους τρόπους ασφάλισης 
των φορολογικών ταμειακών μηχανών (φ.τ.μ.) και συστη¬ 
μάτων (δείγματα), που υπέστησαν τους προ βλεπομένους 
από το Ν. 1809/1988 εργαστηριακούς και λοιπούς ελέγ¬ 
χους και έλαβαν άδεια καταλληλότητας, για τη διάθεσή 
τους στην Ελληνική αγορά, προς έκδοση αποδείξεων λια- 

νικής πώλησης αγαθών και υπηρεσιών, από τις επιχειρή¬ 
σεις που χορηγήθηκε η σχετική άδεια από την αρμόδια 
Επιτροπή του άρθρου 7 του Ν. 1809/1988, ως ακολού¬ 
θως: 

1. Με το πέρας της διαδικασίας ελέγχου του προγράμ¬ 
ματος (λογισμικού - δΟΕΤΜΑΠΕ) εκάστου δείγματος 
φ.τ.μ. ή συστήματος ενώπιον της Επιτροπής και τη χορή- 
Υηση της σχετικής έγκρισης (άδειας καταλληλότητας) 
στην αιτούσα την κατασκευή ή εισαγωγή του συγκεκριμέ¬ 
νου τύπου (μοντέλου) επιχείρηση, το δείγμα, εντός εύλο¬ 
γου χρονικού διαστήματος, παραδίδεται σ’ αυτήν για φύ¬ 
λαξη. 

2. Το δείγμα τοποθετείται εντός του αντιστοιχούντος 
καταλλήλου χαρτοκιβωτίου του («κούτας»), που κατά κα¬ 
νόνα είναι συσκευασία με την οποία γίνεται η εμπορική 
του διακίνηση. 

3. Χρησιμοποιείται κοινός και ανθεκτικός τύπος σχοινι¬ 
ού για την ασφάλιση (δέσιμο - σφράγιση) της άνω συ- 
σκευασίας (κούτας) του δείγματος, κατά την συνήθη 
«σταυροειδή» μορφή. 

4. Στο άνω μέρος της συεκευασίας και σε σημείο που γί¬ 
νεται η διασταύρωση («κόμπος») του σχοινιού, τίθεται κα¬ 
τάλληλο, για παρόμοια χρήση, υλικό σφράγισης (ισπανι¬ 
κός κηρός ή ρητίνη κ.λπ.), η επιφάνεια του οποίου σφρα¬ 
γίζεται («μαρκάρεται») με την υπηρεσιακή σφραγίδα. 

5. Συντάσσεται από την Υπηρεσία (Γραμματεία 
Επιτροπής) σχετικό Πρωτόκολλο Παράδοσης - 
Παραλαβής Δείγματος προς φύλαξη, εις διπλούν. 

Στο ως άνω πρωτόκολλο, που περιέχει κείμενο μίας σε¬ 
λίδας, θα αναγράφονται, ο τύπος της συγκεκριμένης 
φ.τ.μ. ή συστήματος του παραδιδομένου δείγματος, ο αύ- 
ξων σειριακός αριθμός (αριθ. μητρώου της φ.τ.μ. ή συ¬ 
στήματος) , ο αριθμός αδείας καταλληλότητας του μοντέ¬ 
λου, η επωνυμία της επιχείρησης από την οποία αιτήθηκε 
και αποκτήθηκε η σχετική άδεια, η ημερομηνία σύνταξης, 
ως και το ονοματεπώνυμο και η υπογραφή του παραδίδο- 
ντος και παραλαμβάνοντος το δείγμα (ο Πρόεδρος ή ο 
γραμματέας της Επιτροπής και εξουσιοδοτημένο προς 
τούτο πρόσωπο της υπόχρεης προς φύλαξη επιχείρη- 
σης). 

6. Το πρωτότυπο του ως άνω πρωτοκόλλου κρατείται 
και φυλάσσεται στο αρχείο της υπηρεσίας. Το αντίγραφο 
τίθεται και επικολλάται επι της άνω πλευράς της συσκευ- 
ασίας του δείγματος. 

Γιατην επικόλληση χρησιμοποιείται το ίδιο υλικό σφρά¬ 
γισης που αναφέρεται στην ανωτέρω παράγραφο 4, που 
τίθεται στα τέσσερα (4) άκρα του (γωνίες) και σφραγίζε¬ 
ται με την υπηρεσιακή σφραγίδα, κατά τρόπο και με πρό¬ 
βλεψη ώστε, η «σφράγιση - μαρκάρισμα» του 
«διασταυρούμενου σχοινιού» (κόμπου) συσκευασίας, να 
επικολληθεί επί του πρωτοκόλλου, αλλά σε σημείο εκτός 
του κειμένου. 

7. Ο κατασκευαστής ή εισαγωγέας υποχρεούται να φυ¬ 
λάσσει το δείγμα του κάθε εγκριθέντος μοντέλου στις ε¬ 
γκαταστάσεις του, σε καλή κατάσταση επί 15ετία από την 
τελευταία διάθεση φ.τ.μ. ή συστήματος, του κάθε τύπου, 
ώστε να είναι αυτό διαθέσιμο σε κάθε ζήτηση της 
Επιτροπής ή της Υπηρεσίας. 

8. Σε περίπτωση ανάκλησης ή αφαίρεσηςτης άδειας κα¬ 
ταλληλότητας η υποχρέωση φύλαξης του δείγματος πα¬ 
ραμένει στην επιχείρηση που ανήκει το δείγμα, εκτός αν 
ορίζεται διαφορετικά στην σχετική απόφαση της αρμό¬ 
διας Επιτροπής του άρθρου 7του Ν. 1809/1988. 


9. Με βάση την ίδια ως άνω περιγραφόμενη διαδικασία, 
θα παραδοθούν προς φύλαξη, σταδιακά, στις υπόχρεες 
επιχειρήσεις καιτα δείγματα φ.τ.μ. και συστημάτων που έ¬ 
λαβαν έγκριση για αιτήσεις που είχαν υποβληθεί πριν από 
την 1.4.98 (ημερομηνία ισχύος του άρθρου 16 παρ. 1 του 
Ν. 2579/1988). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, ΙδΑυγούστου 1998 

Ο ΥΦΥΠΟΥΡΓΟΣ 

ΓΕΩΡΓΙΟΣ ΔΡΥΣ 
-♦- 

Αριθμ. 269078(ΥΠΓΕ) ( 2 ) 

Τροποποίηση της 228760/20-1185 κοινής υπουργικής α¬ 
πόφασης περί «μέτρων για τη μεταφορά και την εμπο¬ 
ρία αλιευμάτων των αλιευτικών συνεταιρισμών». 

ΟΙ ΥΠΟΥΡΓΟΙ 

ΑΝΑΠΤΥΞΗΣ, ΓΕΩΡΓΙΑΣ, ΥΓΕΙΑΣ & ΠΡΟΝΟΙΑΣ, 
ΔΗΜΟΣΙΑΣ ΤΑζΗΣ ΚΑΙ ΜΕΤΑΦΟΡΩΝ & ΕΠΙΚΟΙΝΩΝΙΩΝ 

Έχοντας υπόψη: 

1. Το Ν. 1558/85 (ΦΕΚ 137Α) «Κυβέρνηση και 
Κυβερνητικά Όργανα» όπως συμπληρώθηκε με το Ν. 
2081/92 (ΦΕΚ 154Α). 

2. Το άρθρο 2 του Ν. 2169/93 «Αγροτικές συνεταιριστι¬ 
κές οργανώσεις και άλλες διατάξεις». 

3. Το Π.Δ. 402/88 «Οργανισμός του Υπουργείου 
Γεωργίας» όπως τροποποιήθηκε και συμπληρώθηκε. 

4. Το Π.Δ. 397/88 «Οργανισμός του Υπουργείου 
Εμπορίου». 

5. Το Π.Δ. 138/92 «Οργανισμόςτου Υπουργείου Υγείας, 
Πρόνοιας και Κ.Α.». 

6. Το Π.Δ. 27/96 «Συγχώνευση των Υπουργείων 
Τουρισμού, Βιομηχανίας, Ενέργειας και Τεχνολογίας και 
Εμπορίου στο Υπουργείο Ανάπτυξης». 

7. Την υπ’ αριθ. 358731/14-10-96 Απόφαση 
Πρωθυπουργού και Υπουργού Γεωργίας περί «ανάθεσης 
αρμοδιοτήτων στους Υφυπουργούς». 

8. Την υπ’ αριθ. 114/4-10-96 Απόφαση Πρωθυπουργού 
και Υπουργού Ανάπτυξης περί «ανάθεσης αρμοδιοτήτων 
στους Υφυπουργούς». 

9. Τις διατάξεις των άρθρων 1 έως 6 του Ν. 2323/95 
«Υπαίθριο εμπόριο και άλλες διατάξεις». 

10. Την υπ’ αριθ. ΚΙ-2113/6-9-95 (ΦΕΚ 786/Β/12-9-95) 
Υπουργική Απόφαση «ρύθμιση υπαίθριου εμπορίου». 

11. Την υπ’ αριθ. 228760/85 Κ.Υ.Α. «Μέτρα για την μετα¬ 
φορά και την εμπορία αλιευμάτων των αλιευτικών 
συνεταιρισμών». 

12. Την αρ. 830/1997 κοινή απόφαση του 
Πρωθυπουργού και του Υπουργού Μεταφορών και 
Επικοινωνιών, για την ανάθεση αρμοδιοτήτων. 

13. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του Κρατικού 
Προϋπολογισμού, αποφασίζουμε: 

1. Αντικαθιστούμε το εδάφιο (α) της παραγ. I της υπ’ α- 
ριθ. 228760/20-11 -85 Κ.Υ.Α. ως εξής: 

«α) Τη χορήγηση βεβαίωσης της αρμόδιας 
Νομαρχιακής Υπηρεσίας Αλιείας για την υπαίθρια πλανό¬ 
δια πώληση αλιευμάτων, σε αλιευτικούς συνεταιρισμούς 
που εμπορεύονται την παραγωγή των μελών τους, με την 
οποία θα πιστοποιείται: 

— ότι ο αλιευτικός συνεταιρισμός ασκεί αλιευτική δρα¬ 
στηριότητα. 

- το μέγεθος της ετήσιας ίδιας αλιευτικής παραγωγής 
που θα διακινηθεί και θα πωληθεί μέσω του υπαίθριου 
πλανόδιου εμπορίου, με αναφορά στα προς πώληση είδη 
αλιευμάτων. 

- ότι δεν συντρέχουν οι δεσμεύσεις του άρθρου 24 του 
Ν.Δ. 420/70 «Αλιευτικός Κώδιξ». 

— ότι για τα μέσα μεταφοράς των αλιευτικών προϊόντων 
έχει εκδοθεί από την Κτηνιατρική Υπηρεσία του Νομού, 
στον οποίο έχει την έδρα του ο αλιευτικός συνεταιρισμός, 
η σχετική άδεια η προβλεπόμενη από το άρθρο 11 παράγ. 
6 του Π.Δ. 40/77 «Περί της Κτηνιατρικής Επιθεωρήσεως 
των σφαγείων ζώων και προϊόντων ζωϊκής προέλευσης». 

Η εν λόγω βεβαίωση ανανεώνεται κάθε έτος». 

2. Προστίθεται εδάφιο (ε) στην παραγ. I της υπ’ αριθ. 
228760/20-11-85 Κ.Υ.Α. ως εξής: 

« ε) Οι περιορισμοί του χώρου άσκησης υπαίθριων στά¬ 
σιμων εμπορικών δραστηριοτήτων σύμφωνα με το δεύτε¬ 
ρο εδάφιο της παραγ. 7 του άρθρου 1 του Ν. 2323/95 ι¬ 
σχύουν και για τις υπαίθριες πλανόδιες πωλήσεις αλιευ¬ 
μάτων από τους αλιευτικούς συνεταιρισμούς». 

3. Κατά τα λοιπά ισχύει η υπ’ αριθ. 228760/20-11-85 
Κ.Υ.Α. 

4. Η ισχύς της παρούσας απόφασης αρχίζει από τη δη- 
μορίευσή της στην Εφημερίδα της Κυβερνήσεως. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 


Αθήνα, 27Αυγούστου 1998 


ΟΙ ΥΠΟΥΡΓΟΙ 


ΥΦΥΠ. ΑΝΑΠΤΥΞΗΣ 

ΜIX. ΧΡΥΣΟΧΟΪΔΗΣ 


ΓΕΩΡΓΙΑΣ 

ΣΤ. ΤΖΟΥΜΑΚΑΣ 


ΥΓΕΙΑΣ ΚΑΙ ΠΡΟΝΟΙΑΣ 

Κ. ΓΕΙΤΟΝΑΣ 


ΔΗΜΟΣΙΑΣ ΤΑΞΗΣ 

Γ. ΡΩΜΑΙΟΣ 


ΥΦΥΠΟΥΡΓΟΣ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΜΑΝ. ΛΟΥΚΑΚΗΣ 


-♦- 

Αριθ. 11952 (3) 

Κήρυξη υποχρεωτικής της από 17-6-98 ΣΣΕ για τους ό¬ 
ρους αμοιβής και εργασίας των Αισθητικών - 
Πτυχιούχων και Εμπειρικών που απασχολούνται με 
σύμβαση εξηρτημένης εργασίας στον ιδιωτικό τομέα 
όλης της χώρας. 

Ο ΥΠΟΥΡΓΟΣ ΕΡΓΑΣΙΑΣ 
ΚΑΙ ΚΟΙΝΩΝ1ΝΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 2 του άρθρου 11 του Ν. 1876/90. 

2. Την αριθ. 80078/4-10-96 απόφαση ανάθεσης αρμο¬ 
διοτήτων στον Υφυπουργό Εργασίας και Κοινωνικών 
Ασφαλίσεων (ΦΕΚ924/Β/8-10-96). 

3. Τη γνώμη που εξέφρασε το Ανώτατο Συμβούλιο 
Εργασίας κατά τη συνεδρίασή του της 5ης Αυγούστου 
1998. 

4. Τα στοιχεία του φακέλλου από τα οποία προκύπτει ό¬ 
τι συντρέχουν οι αριθμητικές προϋποθέσεις για την κήρυ¬ 
ξη υποχρεωτικής της πιο πάνω Σ.Σ.Ε. δηλαδή ότι οι δε¬ 
σμευόμενοι εργοδότες απασχολούντο 51%των εργαζο¬ 
μένων του επαγγέλματος, αποφασίζουμε: 

1) Κηρύσσουμε υποχρεωτική την από 17 Ιουνίου 1998 


ΣΣΕ για τους όρους αμοιβής και εργασίας των Αισθητικών 
Πτυχιούχων και Εμπειρικών που απασχολούνται με σύμ¬ 
βαση εξηρτημένης εργασίας στον Ιδιωτικό Τομέα όλης 
της χώρας για όλους τους εργοδότες και εργαζομένους 
του επαγγέλματος που αφορά αυτή. 

2) Η ισχύς της απόφασης αυτής αρχίζει από 1-7-98. 

3) Από τις διατάξεις της απόφασης αυτής δεν προκα- 
λείται δαπάνη σε βάρος του Κρατικού Προϋπολογισμού. 

4) Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Αυγούστου 1998 

ο ΥΦΥΠΟΥΡΓΟΣ 

ΧΡΗΣΤΟΣ ΠΡΩΤΟΠΑΠΠΑΣ 
-Φ- 

Αριθ. 11959 (4) 

Κήρυξη υποχρεωτικής της από 24 Ιουνίου 1998 ΣΣΕ για 
τους όρους αμοιβής και εργασίας των εργαζομένων 
στις Ιδιωτικές Κλινικές, Οίκους Ευγηρίας, Ιατρικά 
Εργαστήρια κ.λπ. όλης της χώρας. 

Ο ΥΠΟΥΡΓΟΣ ΕΡΓΑΣΙΑΣ 
ΚΑΙ ΚΟΙΝΩΝΙΝΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 2 του άρθρου 11 του Ν. 
1876/90. 

2. Την αριθ. 80078/4-10-96 απόφαση ανάθεσης αρμο¬ 
διοτήτων στον Υφυπουργό Εργασίας και Κοινωνικών 
Ασφαλίσεων (ΦΕΚ 924/Β/8-10-96). 

3. Τη γνώμη που εξέφρασε το Ανώτατο Συμβούλιο Ερ¬ 
γασίας κατά τη συνεδρίασή του της 5ης Αυγούστου 1998. 

4. Τα στοιχεία του φακέλλου από τα οποία προκύπτει ό¬ 
τι συντρέχουν οι αριθμητικές προϋποθέσεις για την κή ρυ- 
ξη υποχρεωτικής της πιο πάνω Σ.Σ.Ε. δηλαδή ότι οι δε¬ 
σμευόμενοι εργοδότες απασχολούν το 51% των εργαζο- 
μένωντου κλάδου, αποφασίζουμε: 

1) Κηρύσσουμε υποχρεωτική την από 24 Ιουνίου 1998 
ΣΣΕ για τους όρους αμοιβής και εργασίας των εργαζομέ¬ 
νων στις Ιδιωτικές Κλινικές, Οίκους Ευγηρίας, Ιατρικά 
Εργαστήρια κ.λ.π. όλης της χώρας για όλους τους εργο¬ 
δότες και εργαζομένους του κλάδου που αφορά αυτή. 

2) Η ισχύς της απόφασης αυτής αρχίζει από 2-7-98. 

3) Από τις διατάξεις της απόφασης αυτής δεν προκα- 
λείται δαπάνη σε βάρος του Κρατικού Προϋπολογισμού. 

4) Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Αυγούστου 1998 

Ο ΥΦΥΠΟΥΡΓΟΣ 

ΧΡΗΣΤΟΣ ΠΡΩΤΟΠΑΠΠΑΣ 
-♦- 

Αριθ. 11883 (5) 

Κήρυξη υποχρεωτικής της από 2-6-98 ΣΣΕ για τους 
Εκπαιδευτικούς των Ιδιωτικών Σχολικών Μονάδων 
Τεχνικής Επαγγελματικής Εκπαίδευσης. 

Ο ΥΠΟΥΡΓΟΣ ΕΡΓΑΣΙΑΣ 
ΚΑΙ ΚΟΙΝΩΝΙΝΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 2 του άρθρου 11 του Ν. 
1876/90. 

2. Την αριθ. 80078/4-10-96 απόφαση ανάθεσης αρμο¬ 
διοτήτων στον Υφυπουργό Εργασίας και Κοινωνικών 
Ασφαλίσεων (ΦΕΚ924/Β/8-10-96). 

3. Τη γνώμη που εξέφρασε το Ανώτατο Συμβούλιο Ερ¬ 
γασίας κατά τη συνεδρίασή του της 5ης Αυγούατου 1998. 

4. Τα στοιχεία του φακέλλου από τα οποία προκύπτει ό¬ 
τι συντρέχουν οι αριθμητικές προϋποθέσεις για την κήρυ¬ 
ξη υποχρεωτικής της πιο πάνω Σ.Σ.Ε. δηλαδή ότι οι δε¬ 
σμευόμενοι εργοδότες απασχολούντο 51%των εργαζο¬ 
μένων του επαγγέλματος στον κλάδο, αποφασίζουμε: 

1) Κηρύσσουμε υποχρεωτική την από 2-6-98 ΣΣΕ για 
τους Εκπαιδευτικούς των Ιδιωτικών Σχολικών Μονάδων 
Τεχνικής Επαγγελματικής Εκπαίδευσης για όλους τους 
εργοδότες και εργαζομένους του επαγγέλματος που α¬ 
φορά αυτή. 

2) Η ισχύς της απόφασης αυτής αρχίζει από 25-6-98. 

3) Από τις διατάξεις της απόφασης αυτής δεν προκα- 
λείται δαπάνη σε βάρος του Κρατικού Προϋπολογισμού. 

4) Η απόφαση αυτή να δημοσιευθεί στην Εφημερίδατης 
Κυβερνήσεως. 

Αθήνα, 25 Αυγούστου 1998 

Ο ΥΦΥΠΟΥΡΓΟΣ 

ΧΡΗΣΤΟΣ ΠΡΩΤΟΠΑΠΠΑΣ 
-♦- 

Αριθ. ΥΠΠΟ/ΔΙΛΑΠ/Γ/1653/31296 (6) 

Χαρακτηρισμός ως ιστορικού διατηρητέου μνημείου του 
κτιρίου ιδιοκτησίας Ηλία Ανδρεοσόπουλου στην 
Κοινότητα Ν. Ερινεού Ν. Αχάίας. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του Ν. 1558/85 «Περί Κυβέρνησης και Κυβερνητικών 
Οργάνων» που δημοσιεύθηκε στο ΦΕΚ 137/Α/26-7-85. 

β) Του άρθρου 52 του Ν. 5351/32 «Περί Αρχαιοτήτων», 
όπως αντικαταστάθηκε με το άρθρο 14 και 17 του Ν.Δ. 
216/1943 και τροποποιήθηκε με το άρθρο 32παρ. 5 του Ν. 
1337/1983 και ισχύει. 

γ) Του Ν. 1469/50 «περί προστασίας ειδικής κατηγορίας 
οικοδομημάτων. 

δ) Του Ν. 2039 «Περί Κύρωσης της Σύμβασης για την 
προστασία της αρχιτεκτονικής Κληρονομιάς της 
Ευρώπης (ΦΕΚ61/Α/13-4-92). 

ε) Του Π.Δ. 941/77 «Περί ΟργανισμούτουΥΠΠΕ». 

ζ) Το Π.Δ. 161/26-4-84 (ΦΕΚ54/Α/30-4-84) «περί ανακα¬ 
τανομής αρμοδιοτήτων των Υπουργείων ΥΠΠΕ - ΥΧΟΠ». 

2. Την ΥΑ ΥΠΠΟ/ΓΝΟΣ/57631/21-11-97 (ΦΕΚ 
1080/ΤΒ/5-12-97), μετηνοποίατροποποιείταιηπαρ.δτου 
άρθρου 6 της ΥΑ ΥΠΠΟ/ΓΝΟΣ/49095/30-10-91 (ΦΕΚ 
987/Β/28-11-91) «Μεταβίβαση αρμοδιοτήτων Υπουργού 
και δικαιώματος υπογραφής «Με εντολή Υπουργού» 
στους Γεν. Γραμματείς, Γεν. Δ/ντές και Προϊσταμένους 
των Δ/νσεων, Τμημάτων και Γραφείων της Κεντρικής 
Υπηρεσίας του ΥΠ.ΠΟ. 

3. Την εισήγηση της 2ης Εφορείας Νεωτέρων Μνημείων 
και τα λοιπά στοιχεία του φακέλου. 

4. Την ομόφωνη γνωμοδότηση του Κεντρικού 
Συμβουλίου Νεωτ. Μνημείων με αριθμό 8/9-4-98, αποφα¬ 
σίζουμε: 


Χαρακτηρίζουμε ως ιστορικό διατηρητέο μνημείο το 
κτίριο ιδιοκτησίας Ηλία Ανδρεοσόπουλου στην Κοινότητα 
Ν. Ερινεού Ν. Αχάίας γιατί αποτελεί χαρακτηριστικό δείγ¬ 
μα λαϊκής Αρχιτεκτονικής, σημαντικό για τη μελέτη της ι¬ 
στορίας της αρχιτεκτονικής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Ιουλίου 1998 

Ο ΥΠΟΥΡΓΟΣ 

ΕΥΑΓΓΕΛΟΣ ΒΕΝΙΖΕΛΟΣ 

♦- 

Αριθ. ΥΠΠΟ/ΔΙΛΑΠ/Γ/2745/31300 (7) 

Χαρακτηρισμός ως ιστορικών διατηρητέων μνημείων και 
έργων τέχνης τριών (3) κρηνών που βρίσκονται στο 
χωριό Πεύκος Βιάννου στο Ν. Ηρακλείου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

Ι.Τις διατάξεις: 

α) Του Ν. 1558/85 «Περί Κυβέρνησης και Κυβερνητικών 
Οργάνων» που δημοσιεύθηκε στο ΦΕΚ 137/Α/26-7-85. 

β) Του άρθρου 52 του Ν. 5351/32 «Περί Αρχαιοτήτων», 
όπως αντικαταστάθηκε με το άρθρο 14 και 17 του Ν.Δ. 
216/1943 καιτροποποιήθηκε μετο άρθρο 32παρ. 5του Ν. 
1337/1983 και ισχύει. 

γ) Του Ν. 1469/50 «περίπροστασίας ειδικής κατηγορίας 
οικοδομημάτων. 

δ) Του Ν. 2039 «Περί Κύρωσης της Σύμβασης για την 
προστασία της αρχιτεκτονικής Κληρονομιάς της 
Ευρώπης (ΦΕΚ 61/Α/13-4-92). 

ε) Του Π .Δ. 941/77 «Περί Οργανισμού του ΥΠΠΕ». 

ζ) Το Π.Δ. 161/26-4-84 (ΦΕΚ 54/Α/30-4-84) «περί ανακα¬ 
τανομής αρμοδιοτήτων των Υπουργείων ΥΠΠΕ - ΥΧΟΠ». 

2. Την ΥΑ ΥΠΠΟ/ΓΝΟΣ/57631/21-11-97 (ΦΕΚ 
1080/ΤΒ/5-12-97), μετην οποίατροποποιείται η παρ. 8 του 
άρθρου 6 της ΥΑ ΥΠΠΟ/ΓΝΟΣ/49095/30-10-91 (ΦΕΚ 
987/Β/28-11-91) «Μεταβίβαση αρμοδιοτήτων Υπουργού 
και δικαιώματος υπογραφής «Με εντολή Υπουργού» 
στους Γεν. Γραμματείς, Γεν. Δ/ντές και Προϊσταμένους 
των Δ/νσεων, Τμημάτων και Γραφείων της Κεντρικής 
Υπη ρεσίας του ΥΠ. ΠΟ. 

3. Την εισήγηση της 7ης Εφορείας Νεωτέρων Μνημείων 
και τα λοιπά στοιχεία του φακέλου. 

4. Την ομόφωνη γνωμοδότηση του Κεντρικού Συμβου¬ 
λίου Νεωτ. Μνημείων με αριθμό 8/9-4-98, αποφασίζουμε: 

Χαρακτηρίζουμε ως ιστορικά διατηρητέα μνημεία τρεις 
(3) κρήνες που βρίσκονται στο χωριό Πεύκος Βιάννου στο 
Ν. Ηρακλείου Κρήτης και είναι οι: 

1) Κρήνη «το Χάνι». 

2) Κρήνη «των Μηλιαράδων» και 

3) Κρήνη «του Πιτρόπου», γιατί αποτελούν σημαντικά 
δείγματα της λαϊκής αρχιτεκτονικής και είναι συνδεδεμέ- 
νες με τις ιστορικές μνήμες των κατοίκων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Ιουλίου 1998 

Ο ΥΠΟΥΡΓΟΣ 

ΕΥΑΓΓΕΛΟΣ ΒΕΝΙΖΕΛΟΣ 

Αριθ. ΥΠΠΟ/ΚΑΤΕΧΝ/Δ/20987 (8) 

Χορήγηση άδειας ίδρυσης και λειτουργίας Ωδείου στον 
Μενέλαο Συκάκη. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Ν. 1558/85 (ΦΕΚ 137Α) «Κυβέρνηση και 
Κυβερνητικά Όργανα». 

2. Το ΠΔ 941/77 «Περί Οργανισμού του Υπουργείου 
Πολιτισμού και Επιστημών». 

3. Το ΒΔ 16/66 «Περί ιδρύσεως ιδιωτικών μουσικών 
ιδρυμάτων». 

4. Το Ν. 299/76 «Περί ρυθμίσεως θεμάτων αφορώντων 
εις τον κανονισμόν λειτουργίας των ιδιωτικών μουσικών ι¬ 
δρυμάτων, ως και το από 11.11.57 ΒΔ «Περί κυρώσεως 
του εσωτερικού κανονισμού του Ωδείου Θεσσαλονίκης». 

5. Τοάρθρο29τουΝ. 1158/81 «Περίοργανώσεως καιδι- 
οικήσεως Σχολών Ανωτέρας Καλλιτεχνικής Εκπαι- 
δεύσεως». 

6. Το άρθρο 41 τουΝ. 1597/86 «Προστασία και ανάπτυ¬ 
ξη της Κινηματογραφίας και άλλες διατάξεις του 
Υπουργείου Πολιτισμού». 

7. Την απόφαση αριθμ. ΥΠΠΟ/ΓΝΟΣ.33992/31.8.87 
«προϋποθέσεις λειτουργίας τμήματος κλασσικής 
κιθάρας». (ΦΕΚ500/Β/87). 

8. Την απόφαση αριθμ. ΥΠΠΟ/ΓΝΟΣ/49095/30.10.91 
«Μεταβίβαση αρμοδιοτήτων Υπουργού και δικαιώματος 
υπογραφής «Με εντολή Υπουργού», στους Γεν. 
Γραμματείς, Γεν. Δ/ντές, Προϊσταμένους Δ/νσεων, 
Τμημάτων, Γραφείων, της Κ.Υ. του ΥΠΠΟ» (ΦΕΚ 
987/Β/28.11.91). 

9. Το από 29.7.98 πρακτικό αυτοψίας, της Δ/νσης 
Τεχνικών υπηρεσιών Νομαρχίας Ροδόπης. 

10. Την από 23-4-98 αίτηση του Μενέλαου Συκάκη με τα 
συνημμένα δικαιολογητικά, αποφασίζουμε: 

1. Χορηγούμε στον Μενέλαο Συκάκη άδεια ίδρυσης και 
λειτου ργίας Ωδείου που θα στεγαστεί στο κτίριο επίτης ο¬ 
δού Δημ. Μπλέτσα αρ. 19 στην Κομοτηνή και θα έχει επω¬ 
νυμία «Ωδείο Μενέλαου Συκάκη». 

2. Το Ωδείο θα λειτουργήσει τις εξής σχολές και τμήμα¬ 
τα: 

Α. Σχολή Ανωτέρων Θεωρητικών Μαθημάτων και 
Συνθέσεως με τμήματα: 

1. Ωδικής. 2. Αρμονίας. 3. Ενοργάνωσης. 4. Αντίστιξης. 
5. Φυγής. 6. Σύνθεσης. 

Β. Σχολή Ενόργανου Μουσικής με τμήματα: 1. Πληκτών. 

2. Εγχόρδων. 3. Πνευστών. 4. Κλασσικής κιθάρας. 

Γ. Σχολή Μονωδίας με το τμήμα Μονωδίας. 

Δ. Σχολή Βυζαντινής Μουσικής. 

3. Η αριθ. ΥΠΠΟ/ΚΑΤΕΧΝ/Δ/46645/31.8.95 απόφαση 
μας «Χορήγηση άδειας ίδρυσης και λειτουργίας 
Μουσικής Σχολής στον Μενέλαο Συκάκη» (ΦΕΚ 
834/Β/4.10.95) παύει να ισχύει από την έναρξη ισχύος της 
παρούσης. 

4. Στην αίθουσα ομαδικής διδασκαλίας δεν επιτρέπεται 
η φοίτηση περισσοτέρων των δέκα πέντε (15) σπουδα¬ 
στών. 

5. Η άδεια ισχύει από το σχολικό έτος 1998 -1999. 

6. Από τις διατάξεις της απόφασης αυτής δενπροκαλεί- 
ται δαπάνη σε βάρος του Κρατικού Προϋπολογισμού. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Αυγούστου 1998 

Με εντολή Υπουργού 

Ο Διευθυντής 

Π. ΠΟΛΥΧΡΟΝΟΠΟΥΑΟΣ 

- ♦ - 

Αριθ. 21843 (9) 

Υπαγωγή προσωπικού Κοιν. Θεριακησίου Ν. Ιωαννίνων 
στις διατάξεις του Α' μέρους του Ν. 1188/81. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 

Με την 21843/25.8.98 απόφαση Γεν. Γραμματέα Περι¬ 
φέρειας Ηπείρου εγκρίθηκε η 29/1998 απόφαση του Κ.Σ. 
Θεριακησίου Νομού Ιωαννίνων που εκδόθηκε σύμφωνα 
με τις διατάξεις της παραγρ. 2 του άρθρου 3 Ν. 1188/81, 
όπως τροποποιήθηκε με τις όμοιες της παραγρ. 1 του άρ¬ 
θρου 8του Ν. 2307/95, έγινε η υπαγωγή του προσωπικού 
της Κοινότητας Θεριακησίου στις διατάξεις του Α' μέρους 
του Ν. 1188/81 επειδή συντρέχουν όλες οι νόμιμες προϋ¬ 
ποθέσεις. 

Με την παρούσα προκαλείται δαπάνη σε βάρος του 
προϋπολογισμού της Κοινότητας Θεριακησίου το ύψος 
της οποίας δεν μπορεί να υπολογισθεί με την παρούσα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 25 Αυγούστου 1998 

Με εντολή Γ.Γ. Περιφέρειας 
Ο Διευθυντής κ.α.α. 

ΧΡΗΣΤΟΣ ΤΣΙΑΤΟΥΡΑΣ 

-Φ- 

Αριθ. 95 (10) 

Έγκριση Οργανισμού Εσωτερικής Υπηρεσίας του Δημο¬ 
τικού Πολιτιστικού Οργανισμού Περάματος (ΔΗΠΟΠ). 

Ο ΠΡΟΕΔΡΟΣ ΤΟΥ ΔΗΠΟΠ 
ΚΑΙ ΔΗΜΑΡΧΟΣ ΠΕΡΑΜΑΤΟΣ 

Έχοντας υπ’ όψη: 

1. Την8/98 απόφασητουΔ.Σ. του ΔΗ.Π.Ο.Π. 

2. Την 87/98 απόφαση του Δ.Σ. του Δημ. Συμβουλίου Πε¬ 
ράματος. 

3. Το 4/98 πρακτικό υπηρεσιακού συμβουλίου ΟΤΑ 
5.8.98, αποφασίζουμε: 

Εγκρίνουμε τον Ο.ΕΎ. του ΔΗ.Π.Ο.Π. όπως αυτός ε- 
γκρίθηκε από το Υπηρεσιακό Συμβούλιο. 

Άρθρο 1 

Τις υπηρεσίες του ΔΗ.Π.Ο.Π. συγκροτούν: 

Α. Διεύθυνση ΔΗ.Π.Ο.Π. 

1. Τμήμα Διοικητικών Υπηρεσιών 

2. Τμήμα Οικονομικών Υπηρεσιών 

3. Τμήμα Δημοτικών Βιβλιοθηκών και Αρχείων 

4. Τμήμα Πολιτιστικής ανάπτυξης. 

Άρθρο 2 

Οι υπηρεσιακές μονάδες του άρθρου 1 διορθώνονται 
ως εξής: 

1. Η Διεύθυνση περιλαμβάνει: 
α) Τμήμα Διοικητικό 
β) Τμήμα Οικονομικό 

γ) Τμήμα Δημοτικών Βιβλιοθηκών και Αρχείων 
δ) Τμήμα Πολιτισμού. 

Αναλυτικά έχουν ως εξής: 

1. Τμή μα Διοικητικό 

α) Γ ραφείο Διοικητικού Συμβουλίου 
β) Γ ραφείο πρωτοκόλλου, Γ ραφείο Αρχείου και Διεκπε¬ 
ραίωσης 

γ) Γραφείο προσωπικού, γραμματείας και καθαριότη¬ 
τας. 

2. Τ μήμα Οικονομικό 

α) Γραφείο Μισθοδοσίας 

β) Γ ραφείο Μηχανογράφησης - Μηχανοργάνωσης 
γ) Γ ραφείο Προμηθειών 
δ) Γ ραφείο Αποθήκης. 

3. Τμήμα Δημοτικών Βιβλιοθηκών και Αρχείων 
α) Γ ραφείο επιλογής και επεξεργασίας υλικού 

β) Γ ραφείο Οργάνωσης και Διοίκησης Βιβλιοθηκών 
γ) Γ ραφείο Αρχείων. 

4. Τμήμα Πολιτιστικής ανάπτυξης 

α) Γραφείο πολιτιστικών εκδηλώσεων 
β) Γ ραφείο καλλιτεχνικής παιδείας και δραστηριοτήτων 
γ) Γραφείο συντονισμού θεάτρων, πινακοθηκών, Μου¬ 
σείων, Λεσχών Νεολαίας, και άλλων 
δ) Γ ραφείο Ανοιχτού Σχολείου - Λαϊκού Πανεπιστημίου 
Στέκι εκπαίδευσης και Δημιουργίας - Σχολές Γονέων 
ε) Γ ραφείο Γ ραμματεία - Δημόσιες σχέσεις. 

5. Καθαριότητα. 

Άρθρο 3ο 

Οι θέσεις ολόκληρου του προσωπικού του ΔΗ.ΠΌ.Π. 
διαρθρώνονται σε κατηγορίες κλάδους και ειδικότητες 
ως εξής: 

1. Μόνιμο προσωπικό: 

Θέσεις Διοικητικού Προσωπικού: 

Κατηγορίας ΠΕ: 
α) Κλάδος ΠΕΙ Διοικητικού 

3 θέσεις με βαθμούς Δ-Α. 

β) Κλάδος ΤΕ1 Βιβλιοθηκονόμων: 

2 θέσεις με βαθμούς Δ-Α 
Κατηγορίας Δ.Ε. 

γ) Κλάδος ΤΕ2 Κοινωνικοί Λειτουργοί: 

1 θέση Δ-Α 

Κατηγορίας Δ.Ε. 

δ) Κλάδος ΤΕ19 Πληροφορικής: 

1 θέση με βαθμό κατηγορίας Δ-Ε. 
ε) Κλάδος ΔΕΙ Διοικητικού: 

5 θέσεις με βαθμούς Δ-Α. 

Κατηγορία ΥΕ: 

στ) Κλάδος ΥΕ 16 προσωπικό καθαριότητας 

4 θέσεις με βαθμό Ε-Β. 

Άρθρο 4ο 

Η επιλογή προϊσταμένων Δ/νσεων και τμημάτων γίνεται 
σύμφωνα με το άρθρο 36 του Ν. 2190/94, οι κλάδοι από 
τους οποίους γίνεται η επιλογή αναλυτικά ως εξής: 

Α. Για την Διεύθυνση και τα τμήματα των Διοικητικών Υ¬ 
πηρεσιών, Οικονομικών Υπηρεσιών και Πολιτισμού επιλέ¬ 
γονται υπάλληλοι ΠΕΙ Διοικητικού ή ΔΕΙ Διοικητικού με 
βαθμό Α ή Β. 

Για το τμήμα βιβλιοθηκών επιλέγονται υπάλληλοι ΠΕΙ 
Διοικητικού ή ΤΕ1 με βαθμούς Α ή Β. 

Άρθρο 5ο 

Οι αρμοδιότητες που καθορίζονται απότονΟ.ΕΎ. θα α¬ 


σκούνται από τις ανάλογες υπηρεσίες Τμήματα και Γ ρα¬ 
φεία. 

Η κατανομή του προσωπικού θ’ αποφασίζεται από το 
Δήμαρχο και Πρόεδρο του ΔΗ.Π.Ο.Π. ανάλογα με τις α¬ 
νάγκες των υπηρεσιών. 

ΓΕΝΙΚΑ ΚΑΘΗΚΟΝΤΑ ΥΠΑΛΛΗΛΩΝ 

Α. Ο Προϊστάμενος Διεύθυνσης προΐσταται των τμημά¬ 
των και γραφείων που υπάγονται στην αρμοδιότητά του. 
Ασκεί εποπτεία και ελέγχει την παρουσία, πειθαρχία, α¬ 
πόδοση και επίδοση όλων των υπαλλήλων των τμημάτων 
του, την τήρηση των Νόμων, Διαταγμάτων, αποφάσεων 
κ.λ.π. που αφορούν το ΔΗ.Π.Ο.Π. και καθηδηγεί αυτούς 
κατά την εκτέλεση των υπηρεσιακών τους καθηκόντων. 

Β. Ο Προϊστάμενος των τμημάτων είναι υπεύθυνος για 
την ακριβή τήρηση, νόμιμη εφαρμογή και εκτέλεση των 
αρμοδιοτήτων και καθηκόντων που ανατίθενται στις υπη¬ 
ρεσίες που προΐστανται. 

Εισηγούνται τα θέματα της αρμοδιότητάς των, ενημε¬ 
ρώνουν τους υπαλλήλους του τμήματός τους για κάθε ε¬ 
γκύκλιο και ειδική διάταξη Νόμου που τους αφορά και δί¬ 
δουν τις αναγκαίες οδηγίες (επεξηγηματικές) για την ε¬ 
κτέλεσή των. 

Άρθρο 6ο 

ΑΡΜΟΔΙΟΤΗΤΕΣ ΥΠΗΡΕΣΙΑΚΩΝ ΜΟΝΑΔΩΝ 

1. Γ ραφείο Μισθοδοσίας: 

Συντάσσει και θεωρεί τα πάσης φύσεως μισθοδοτικά 
στοιχεία πληρωμής του προσωπικού, παρακολουθεί τις 
μισθολογικές μεταβολές όλων των εργαζομένων. 

Τηρεί φακέλους, βιβλία και οτιδήποτε είναι αναγκαίο για 
την εύρυθμη λειτουργία του γραφείου. 

Εκδίδει τις βεβαιώσεις αποδοχών των εργαζομένων για 
την υποβολή των στην Εφορία. 

2. Γ ραφείο Μηχανογράφησης - Μηχανοργάνωσης: 

Έχει σαν σκοπό την μηχανογράφηση - μηχανοργάνωση 

των υπηρεσιών ΔΗ. Π. Ο. Π. με τα ισχύο ντα λειτου ργικά ση¬ 
μειώματα, την αποθήκευση πληροφοριών κάνοντας τις α¬ 
παραίτητες εισηγήσεις, μελέτες κ.λ.π. 

3. Γ ραφείο προμηθειών: 

Φροντίζει για την προμήθεια όλων των ειδών και υλικών 
που χρειάζονται οι υπηρεσίες του ΔΗ.Π.Ο.Π. κατόπιν των 
σχετικών υπηρεσιακών σημειωμάτων και ενεργεί εκείνες 
τις πράξεις που απαιτούνται (προσφορές κ.λπ.). 

4. Γ ραφείο αποθήκης: 

Μεριμνά για την παραλαβή και διακίνηση του πάσης φύ¬ 
σεως υλικού, τη διαχείριση της γραφικής ύλης των υπη- 
ρεσιώντου ΔΗ.Π.Ο.Π. και τη διοχέτευση σ’ αυτές. 

Β. Γ ραφεία Διοικητικού Τ μήματος: 

1. Γ ραφείο Διοικητικού Συμβουλίου: 

Καταρτίζει και κοινοποιεί τις ημερήσιες διατάξεις και τα 
συναφή έγγραφα του Δημοτικού Συμβουλίου. 

Εκδίδει τις αποφάσεις του Δ.Σ. και στέλνει αντίγραφα 
στις αντίστοιχες υπηρεσίες. 

2. Γραφείο πρωτοκόλλου: 

Παραλαμβάνει την εισερχόμενη αλληλογραφία, την 
πρωτοκολλεί, τη συσχετίζει για διεκπεραίωση στις αρμό¬ 
διες υπηρεσίες, εν συνεχεία παραλαμβάνει την εξερχό- 
μενη αλληλογραφία και την διεκπεραιώνει. 

Γ ραφείο Αρχείου και διεκπεραίωσης: 

Επιβλέπει, αρχειοθετεί και διεκπεραιώνει τα έγγραφα, 
ταξινομείτο έγγραφα. Παρέχει κάθε πληροφορία σχετικά 
μετά στοιχεία που τηρούνται στο αρχείο. 

3. Γραφείο Προσωπικού: 

Αλληλογραφεί με Υπουργεία, Νομαρχίες και άλλες δη¬ 
μόσιες υπηρεσίες για θέματα που αφορούν το προσωπι¬ 
κό και γενικότερα τη λειτουργία του ΔΗ.Π.Ο.Π. 

Γ. Γ ραφεία τμήματος Δημοτικών Βιβιοθηκών και Αρχεί¬ 
ων: 

α. Γ ραφείο επιλογής και επεξεργασίας υλικού: 
Συγκεντρώνει τις ανάγκες των χρηστών για τον εμπλου¬ 
τισμό της συλλογής του. 

Ενημερώνεται για την τρέχουσα και αναδρομική εκδοτι¬ 
κή παραγωγή. 

Συμβουλεύεται ειδικούς επιστήμονες για την καλύτερη 
και σωστότερη επιλογή του υλικού. 

Συντάσσει καταλόγους για προτεινόμενες αγορές, πα¬ 
ρακολουθεί τη διαδικασία επιλογής - παραγγελίας και πα¬ 
ραλαβής του υλικού. 

Επιμελείται σύμφωνα με τους διεθνείς κανόνες καταλό- 
γογράφησης, ταξινόμησης το έντυπο και μη έντυπο υλικό. 

Συντάσσει καταλόγους βιβλιογραφίας με τη βοήθεια 
σύγχρονων ηλεκτρονικών μέσων καθώς και στατιστικά 
στοιχεία. 

Συνεργάζεται με άλλες βιβλιοθήκες και κέντρα πληρο¬ 
φόρησης για την επεξεργασία κοινών προτύπων, αλλά και 
τη μελλοντική δικτύωση. 

β. Γ ραφείο οργάνωσης και Διοίκησης βιβλιοθηκών: 
Εισηγείται την επέκταση της Δημοτικής Βιβλιοθήκης σε 
νέες περιοχές και κοινωνικές ομάδες. 

Καταθέτει προτάσεις για την αποτελεσματικότερη ορ¬ 
γάνωση και λειτουργία της βιβλιοθήκης. 

Επεξεργάζεται προγράμματα και εκδηλώσεις τόσο μέ¬ 
σα στις βιβλιοθήκες όσο και έξω απ’ αυτές. 

Οργανώνειτον διακανονισμό ανάμεσα στην κεντρική βι¬ 
βλιοθήκη και τα παραρτήματά της. 

Παρακολουθεί τις εξελίξεις στοντομέατης βιβλιοθηκο¬ 
νομίας, πληροφόρησης και επιμελείται την εισαγωγή 
τους στη λειτουργία της. 
γ. Γ ραφείο Αρχείου: 

Συγκεντρώνει το υλικό πνευματικής έκφρασης που α¬ 
φορά όχι μόνο την ιστορία της πόλης αλλά και κάθε δρα¬ 
στηριότητα που αναπτύχθηκε και αναπτύσσεται σ’ αυτήν. 
Φροντίζει για την ηλεκτρονική οργάνωση του αρχείου. 

Δ. Τμήμα Πολιτιστικής Ανάπτυξης: 

Επεξεργάζεται και εισηγείται προς τη Δημοτική αρχή 
προτάσεις για την πολιτιστική ανάπτυξη στο Δήμο. 

Συνεργάζεται με τα σχολεία Πρωτοβάθμιας και Δευτε¬ 
ροβάθμιας Εκπαίδευσης για την διεξαγωγή πολιτιστικών 
προγραμμάτων στα πλαίσια της εκπαιδευτικής διαδικα¬ 
σίας. 

Συνεργάζεται με όλους τους αρμόδιους φορείς για θέ¬ 
ματα πολιτισμού. 

Προωθεί την ίδρυση και παρακολουθεί την λειτουργία 
θεάτρων, πινακοθηκών, λαογραφικών, μουσείων, κινημα¬ 
τογράφων, Ωδείων κ.α. 
α) Γ ραφείο Πολιτιστικών εκδηλώσεων: 

Διοργανώνει πολιτιστικές εκδηλώσεις που συμβάλλουν 
στην πολιτιστική ανάπτυξη και αποκέντρωση όπως «το 
πολιτιστικό Καλοκαίρι». 

β) Γ ραφείο καλλιτεχνικής παιδείας και δραστηριότη¬ 
τας: 

Συνεργάζεται με τα σχολεία και συνδιοργανώνει προ¬ 
γράμματα πολιτισμού. 

Συνεργάζεται με όλους τους φορείς της πόλης και διορ- 
γανώνει σεμινάρια και κύκλους μαθημάτων σχετικά με θέ¬ 


ματα πολιτιστικής ανάπτυξης και δημιουργίας, διοργανώ- 
νει επιμορφωτικά σεμινάρια, διαλέξεις ελευθέρου πανε¬ 
πιστημίου και άλλων θεμάτων που αφορούν προβλήματα 
της εποχής. 

γ) Γραφείο συντονισμού θεάτρων, πινακοθηκών, μου¬ 
σείων, λεσχών νεολαίας και άλλων: 

Μεριμνά για τη σωστή λειτουργία δημοτικών θεάτρων, 
πινακοθηκών, λαογραφικών μουσείων, σύμφωνα με τον ε¬ 
σωτερικό κανονισμό, παρακολουθεί την εκτέλεση συμ¬ 
φωνιών μεταξύ Δήμου και των διάφορων οργανισμών και 
την τήρηση των όρων αυτών. 

Συνεργάζεται με αντίστοιχους φορείς συμμετέχοντας 
ενεργά στην ανάπτυξη θεατρικής, μουσικής, καλλιτεχνι¬ 
κής παιδείας κ.λ,π. με τις υποδείξεις της Δημοτικής Αρ¬ 
χής. Μεριμνά για την διαφύλαξη του υπάρχοντος θεατρι¬ 
κού, μουσικού, καλλιτεχνικού υλικού και φροντίζει για την 
αντικατάσταση του όταν απαιτείται. 

δ) Γραφείο λειτουργίας επιμορφωτικών τμημάτων 
ΔΗ.Π.Ο.Π. (πιάνου, αρμονίου, κιθάρας, βιολιού, μπαλέ¬ 
του, χορωδίας, γυμναστικής, χορού, Η/Υ, θεάτρου κ.α.): 

Φροντίζει για την καλή λειτουργία και απόδοση των τμη¬ 
μάτων. Συνεργάζεται με τους επιμορφωτές για την συνε¬ 
χή βελτίωση της παρεχόμενης επιμόρφωσης, με κάθε άλ¬ 
λο αρμόδιο. 

ε) Γραμματεία - δημόσιες σχέσεις: 

Κρατεί όλους τους φακέλο υς και τα αρχεία του τμή ματος. 
Συντάσσει δελτία τύπου, συνεργάζεται με δημοσιογρά¬ 
φους ημερήσιου και περιοδικού τύπου, τοπικού ή αθηναϊ¬ 
κού για την δημοσίευσή τους. 

Διοργανώνει συνεντεύξεις τύπου και λαμβάνει όλα τα α- 
παιτούμενα μέτρα για την προβολή των πολιτιστικών δρα¬ 
στηριοτήτων του τμήματος. 

Παρακολουθεί και αρχειοθετεί τις πολιτιστικές δραστη¬ 
ριότητες σ’ όλη την επικράτεια. 

Επικοινωνεί και συνεργάζεται με διάφορους φορείς, 
καλλιτέχνες και πνευματικούς ανθρώπους. 

Διοργανώνει σεμινάρια και συμπόσια με πολιτιστικό και 
πολισμικό περιεχόμενο. 

Φροντίζει για τις μετακλήσεις καλλιτεχνικών σχημάτων 
και πνευματικών ανθρώπων, για διοργάνωση ανάλογων 
πολιτιστικών δραστηριοτήτων, 
στ) Λαϊκό Πανεπιστήμιο: 

Θα είναι οργανωμένο με ευθύνη του ΔΗ.Π.Ο.Π. Το πε¬ 
ριεχόμενο του θα αποκρυσταλλώνεται σε ένα πρόγραμμα 
βγαλμένο από την ίδια την τοπική κοινωνία, θα αποτελεί- 
ται από θεματικούς κύκλους που θα ολοκληρώνονται, 
πριν επιλεγούν άλλοι, που κι αυτοί με τη σειρά τους θα α¬ 
ποτελούν, εκ νέου επιλογή της τοπικής κοινωνίας, 
ζ) Ανοιχτό Σχολείο: 

Με το καθημερινό άνοιγμα των αιθουσών των σχολείων 
της πόλης, μπορούν να μεταβληθούν σε ένα ζωντανό πο- 
λπιστικό κύτταρο, για όλους τους συντελεστές της εκπαι¬ 
δευτικής κοινότητας (καθηγητές, μαθητές, γονείς). 

Σε αυτούς τους χώρους θα παίζουν, θα επιμορφώνο- 
νται, θα αθλούνται υπεύθυνα οι μαθητές. 

Οι δάσκαλοι θα μπορούν να προσφέρουν ενισχυτικά τις 
γνώσεις τους πέρα από το σχολικό ωράριο. 

Τέλος οι γονείς, θα βρίσκουν χώρο και χρόνο για μια πο¬ 
λιτιστική και εκπαιδευτική διέξοδο, αλλά και επιμόρωση 
σε σημαντικά για το ρόλο τους θέματα. 

Η ψυχαγωγία και η δημιουργική αυτή σχέση μπορεί να 
οργανωθεί γύρω από το Σύλλογο Γονέων, αλλά και σε συ¬ 
νεργασία με τους διδάσκοντες. 

η) Στέκι Εκπαίδευσης και Δημιουργίας: 

Αποτελεί μια ζωντανή εστία δημιουργίας, τόσο στο επί¬ 
πεδο των ψυχαγωγικών προγραμμάτων, όσο και στην ε¬ 
πεξεργασία εκδηλώσεων και επικοινωνίας που με τον 
προβληματισμό και τις ενέργειες της θα αναβαθμίσει την 
σχέση δασκάλου - παιδιού - γονιού. 

Ο προβληματισμός και η δραστηριότητα θα ανατροφο¬ 
δοτούν αντίστοιχα τις λειτουργίες και το περιεχόμενο των 
άλλων δύο ενεργειών, του ΑΝΟΙΚΤΟΥ ΣΧΟΛΕΙΟΥ και του 
ΛΑΪΚΟΥ ΠΑΝΕΠΙΣΤΗΜΙΟΥ. 

θ) Σχολές γονέων: 

Αποτελούν συμβουλευτική και ενημέρωση των γονιών 
γύρω από τις φάσεις που περνάει η ανθρώπινη ανάπτυξη. 

Ενημέρωση γύρω από θέματα που απασχολούν το παι¬ 
δί στη σχολική - εφηβική - ηλικία, την σχέση συζύγων και 
άλλα κοινωνικά και ψυχολογικά θέματα. 

Καθαριότητα: 


Οι υπάλληλοι καθαριότητας αναλαμβάνουν την καθα¬ 
ριότητα των χώρων του ΔΗ.Π.Ο.Π. και όσων έχουν σχέση 
με αυτόν. 

Άρθρο 7ο 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού του Δήμου Περάμα¬ 
τος, το ύψος της οποίας δεν μπορεί να προσδιορισθεί για 
το τρέχον οικονομικό έτος και για καθένα από τα επόμενα 
οικονομικά έτη, διότι δεν γνωρίζουμε πόσες και ποιές θέ¬ 
σεις θα καλυφθούν. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πέραμα, 5 Αυγούστου 1998 

Ο Πρόεδρος - Δήμαρχος 
ΓΙΑΝΝΗΣ ΠΑΤΣΙΛΙΝΑΚΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




